ᱟᱡᱟᱢᱜᱚᱲ

ᱟᱡᱟᱢᱜᱚᱲ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱟᱡᱟᱢᱜᱚᱲ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱚᱱᱰᱮ ᱵᱟᱞᱤᱭᱟ, ᱢᱚᱣᱩ ᱟᱨ ᱟᱡᱟᱢᱜᱚᱲ ᱦᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱡᱟᱢᱜᱚᱲ ᱛᱟᱢᱥᱟ ᱜᱟᱰᱟ (ᱴᱚᱸᱥ) ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱥᱚᱣ ᱠᱷᱚᱱ ᱒᱖᱘ ᱠᱤᱞᱚᱢᱤᱴᱚᱨ (᱑᱖᱗ ᱢᱟᱹᱭᱤᱞ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾

 ᱚᱛᱱᱚᱜ 
ᱟᱡᱟᱢᱜᱚᱲ ᱨᱮᱱᱟᱜ ᱩᱥᱩᱞ ᱖᱔ ᱢᱤᱴᱚᱨ (᱒᱐᱙ ᱯᱷᱤᱴ) ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱥᱚᱢᱟᱱ ᱜᱷᱮᱸᱭ ᱨᱮᱱᱟᱜ ᱢᱤᱫ ᱪᱮᱱ ᱥᱮᱞᱮᱫ ᱢᱮᱱᱟᱜᱼᱟ, ᱚᱠᱚᱭᱟᱜ ᱩᱥᱩᱞ ᱠᱷᱟᱱᱴᱟ ᱟᱨᱵᱟᱝ ᱠᱷᱟᱹᱞᱤ ᱨᱮ ᱩᱥᱮᱫ ᱢᱮᱱᱟᱭᱟ, ᱚᱠᱚᱭ ᱥᱟᱞᱟᱜ ᱜᱟᱰᱟ ᱞᱤᱸᱡᱤᱱ ᱠᱟᱱᱟ; ᱟᱫᱚ ᱜᱷᱮᱸᱭ ᱛᱟᱞᱟᱼᱛᱟᱞᱟ ᱛᱮ ᱠᱷᱟᱹᱞᱤ ᱟᱠᱟᱱᱟ ᱚᱛ, ᱱᱚᱣᱟ ᱟᱹᱰᱤ ᱜᱟᱱ ᱯᱨᱟᱠᱨᱤᱛᱤᱠ ᱡᱟᱞᱟᱞᱩᱨᱤ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱦᱟᱥᱟ ᱟᱹᱰᱤ ᱡᱚ ᱮᱢᱚᱜ ᱜᱤᱦ ᱠᱟᱱᱟ, ᱟᱨ ᱟᱹᱰᱤ ᱰᱮᱦᱮᱨ ᱠᱚ ᱪᱟᱥᱟ, ᱚᱠᱟ ᱦᱩᱲᱩ, ᱮᱸᱠ, ᱟᱨ ᱜᱩᱦᱩᱢ ᱟᱨ ᱩᱞ ᱟᱨ ᱥᱩᱛᱩᱢᱵᱟᱹ ᱱᱟᱯᱟᱭ ᱪᱟᱥ ᱦᱩᱭᱩᱜᱼᱟ ᱾ ᱡᱚᱱᱫᱽᱨᱟ, ᱪᱷᱚᱞᱟ, ᱛᱩᱨᱤ ᱮᱢᱟᱱ ᱢᱩᱬ ᱪᱟᱥ ᱢᱮᱱᱟᱜᱼᱟ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ
ᱟᱡᱟᱢᱜᱚᱲ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱞᱚᱠᱱᱚᱣ ᱒᱖᱘ ᱠᱤᱞᱚᱢᱤᱴᱚᱨ (᱑᱖᱗ ᱢᱟᱹᱭᱤᱞ) ᱟᱨ ᱫᱤᱞᱞᱤ ᱗᱖᱑ ᱠᱤᱞᱚᱢᱤᱴᱚᱨ (᱔᱗᱓ ᱢᱟᱹᱭᱤᱞ) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱥᱟᱢᱟᱝ ᱩᱛᱛᱚᱨ ᱯᱨᱚᱫᱮᱥ ᱨᱮ ᱟᱹᱰᱤ ᱢᱟᱨᱟᱝ ᱵᱟᱥ ᱰᱤᱯᱚ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱟᱨ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱟᱨ ᱫᱤᱞᱞᱤ ᱞᱟᱹᱜᱤᱫ ᱛᱮ ᱦᱚᱸ ᱱᱤᱭᱟᱹᱢ ᱞᱮᱠᱟᱛᱮ ᱵᱟᱥ ᱥᱮᱵᱟᱜ ᱠᱟᱱᱟ ᱾

ᱨᱮᱞ
ᱟᱡᱟᱢᱜᱚᱲ ᱥᱴᱮᱥᱚᱱ ᱥᱟᱢᱟᱝ ᱩᱛᱚᱨ ᱯᱨᱚᱫᱮᱥ ᱨᱮ ᱟᱹᱰᱤ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱟᱡᱟᱢᱜᱚᱲ ᱠᱮᱯᱷᱤᱭᱚᱛ ᱮᱠᱥᱯᱨᱮᱥ ᱤᱫᱤ ᱛᱮ ᱫᱤᱞᱞᱤ ᱠᱷᱚᱱ ᱥᱚᱡᱷᱮ ᱢᱩᱢᱵᱟᱭ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱢᱩᱢᱵᱟᱭ ᱠᱷᱚᱱ ᱢᱩᱢᱵᱟᱭ LTT ᱟᱡᱟᱢᱜᱚᱲ ᱦᱟᱯᱛᱟ ᱯᱤᱪᱷᱤ ᱮᱠᱥᱯᱨᱮᱥ, ᱜᱚᱫᱟᱱ ᱮᱠᱥᱯᱨᱮᱥ, ᱚᱦᱚᱢᱫᱟᱵᱟᱫᱽ ᱠᱷᱚᱱ ᱯᱚᱱᱚᱛ ᱨᱮᱱᱟᱜ ᱞᱚᱠᱱᱚᱣ, ᱡᱚᱭᱯᱩᱨ, ᱟᱡᱽᱢᱮᱨ ᱟᱨ ᱟᱢᱨᱤᱛᱥᱚᱨ ᱠᱷᱚᱱ ᱠᱚᱞᱠᱟᱛᱟ ᱫᱷᱟᱵᱤᱡ KOAAHH ᱮᱠᱥᱯᱨᱮᱥ (᱑᱓᱑᱓᱗) ᱢᱮᱱᱟᱜᱼᱟ ᱾

ᱩᱰᱟᱹᱱ
ᱟᱡᱟᱢᱜᱚᱲ ᱨᱮ ᱢᱤᱫ ᱱᱟᱶᱟ ᱩᱰᱟᱹᱱ ᱰᱟᱹᱦᱤ, ᱢᱚᱸᱫᱩᱨᱤ ᱩᱰᱟᱹᱱ ᱰᱟᱹᱦᱤ, ᱙ ᱠᱤᱞᱚᱢᱤᱴᱚᱨ (᱕.᱖ ᱢᱟᱹᱭᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱩᱰᱟᱹᱱ ᱰᱟᱹᱦᱤ (ᱵᱟᱨᱚᱬᱟᱥᱤ) ᱢᱮᱱᱟᱜᱼᱟ, ᱱᱚᱣᱟ ᱑᱐᱐ ᱠᱤᱞᱚᱢᱤᱴᱚᱨ (᱖᱒ ᱢᱟᱹᱭᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱢᱩᱪᱟᱹᱫ ᱮᱞ ᱞᱮᱠᱟᱛᱮ, ᱟᱡᱟᱢᱜᱚᱲ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱑᱑᱖,᱑᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱖᱐,᱖᱗᱘ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱕᱕,᱔᱘᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱘᱖ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾

ᱥᱮᱪᱮᱫ
᱒᱐᱑᱑ ᱨᱮ ᱟᱡᱟᱢᱜᱚᱲ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱐ᱹ᱙᱓% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱒᱐᱐᱑ ᱨᱮ ᱕᱖.᱙᱕% ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱑.᱓᱔% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱐.᱙᱑% ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱟᱹᱜᱤᱫ ᱛᱮ, ᱟᱡᱟᱢᱜᱚᱲ ᱦᱚᱱᱚᱛ ᱨᱮ, ᱱᱚᱣᱟ ᱗᱑.᱐᱔% ᱟᱨ ᱔᱓.᱕᱐% ᱛᱟᱦᱮᱸ ᱠᱟᱱᱟ ᱾ ᱟᱡᱟᱢᱜᱚᱲ ᱦᱚᱱᱚᱛ ᱨᱤᱱ ᱥᱮᱪᱮᱫ ᱦᱚᱲ ᱮᱞ ᱒,᱗᱗᱑,᱙᱑᱗ ᱦᱚᱲ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱑᱕,᱕᱙,᱔᱑᱔ ᱟᱨ ᱛᱤᱨᱞᱟᱹ ᱑᱒,᱑᱒,᱕᱐᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Uttar Pradesh Assembly Elections
 Azamgarh Assembly Elections
 District Website


ᱛᱷᱚᱠ:ᱟᱡᱟᱢᱜᱚᱲ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:Populated places established in 1665
ᱛᱷᱚᱠ:1665 establishments in India
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ